Design og arkitektur Norge

Stiftelsen Design og arkitektur Norge (DOGA), tidligere Norsk design- og arkitektursenter, er en norsk stiftelse som ble etablert 1. mai 2014 da Norsk Form og Norsk Designråd fusjonerte.

DOGA gjør det enklere for offentlig og privat sektor å bruke design og arkitektur til nyskaping, omstilling og stedsutvikling. Stiftelsen skal fremme kvalitet og nytenking ved bruk av design og arkitektur for utvikling av omgivelser, produkter og tjenester.

DOGA har støtteordninger som gir finansiering offentlig og privat sektor kan bruke på design- og arkitekturkompetanse for å løse ulike utfordringer. Gjennom dette kan kommuner, bedrifter og andre virksomheter kobles med kompetansen designere og arkitekter har. 

DOGA viser verdien av arkitektur og design gjennom å løfte frem gode eksempler og forbildeprosjekter, og deler ut utmerkelser og priser som viser hvordan disse fagene gir verdi for samfunn, miljø og økonomi.

Den samiske oversettelsen av navnet er Norgga Designa ja vistehábmen.

Referanser

 Eksterne lenker 


Kategori:Norske stiftelser
Kategori:Arkitektur i Norge
Kategori:Design
Kategori:Kunsthistorie
Kategori:Olavsrosa
Kategori:Etableringer i 2014